Manga

An Manga (漫画 Manga, sinasayod mang-ga) mga komiks minukna sa Hapon kan mga Hapones sa saindang tataramon na nag'aayog sa istilo na nagtalubo mansana sa Hapon poon pa kan ultimong parte kan ika-19ng siglo  asin ini minasusog pa sa sarong arte nin Hapon na antigo na. Sa Hapon, an apod sa paragibo o nagiilustrar kan manga iyo an mangaka.

An terminong manga (kanji: 漫画; hiragana: まんが; katakana: マンガ) sa Hapon boot sabihon manongod sa komiks asin pagkakartoon. Alagad, an tataramon na manga sa luwas kan Hapon, boot sabihon mansana komiks na gikan sa nasyon na Hapon.

Mga Gawad
An industriya kan manga nin Hapon minagawad, kadaklan pinapadrinohan nin mga publisher, na igwang premyong pagpublikar kan nanaog na na mga usipon sa mga babasahon na ipigluluwas kan kagpadrinong publisher. Kabali digdi an mga minasunod:

An Akatsuka Award para sa makangising manga
An Dengeki Comic Grand Prix para sa one-shot manga
An Japan Cartoonists Association Award sa manlainlain na mga kategorya
An Kodansha Manga Award (kadakol na genre)
An Seiun Award para sa pinakamarahay na science fiction comic kan taon
An Shogakukan Manga Award (kadakol na genre)
An Tezuka Award para pinakamarhay na bagong serye nin manga
An Tezuka Osamu Cultural Prize (kadakol na genre)

An Japanese Ministry of Foreign Affairs minagawad taon-taon kan International Manga Award poon kan May 2007.

Hilnga man
Hayao Miyazaki

Toltolan